《清明爽雨歇泥深竟阻郊游尹冲玄载酒集朝爽台彭周两君同赋》
明代·邓云霄

落花啼鸟报春深，载酒高台散爽襟。芳草连天无近远，淡云笼爽半晴阴。

冲泥未了登山兴，改火偏惊阅岁心。可爱栏前数株柳，年年嫩色似黄金。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。